Congress lost deposits in Bengal where Rahul campaigned Bengal Polls: ରାହୁଳ ଗାନ୍ଧି ଯେଉଁ ଯେଉଁ ଆସନ ପାଇଁ ପ୍ରଚାର କରିଥିଲେ ସେଠି କଂଗ୍ରେସ ଜମାନତ ହରାଇଛି- News18 Odia\nBengal Polls: ରାହୁଳ ଗାନ୍ଧି ଯେଉଁ ଯେଉଁ ଆସନ ପାଇଁ ପ୍ରଚାର କରିଥିଲେ ସେଠି କଂଗ୍ରେସ ଜମାନତ ହରାଇଛି\nହୋମ୍ » ଓଡ଼ିଶା ନ୍ୟୁଜ୍ » ଟ୍ରେଣ୍ଡିଙ୍ଗ»Bengal Polls: ରାହୁଳ ଗାନ୍ଧି ଯେଉଁ ଯେଉଁ ଆସନ ପାଇଁ ପ୍ରଚାର କରିଥିଲେ ସେଠି କଂଗ୍ରେସ ଜମାନତ ହରାଇଛି\nWest Bengal Assembly Election 2021: କଂଗ୍ରେସ ନେତୃତ୍ୱରେ ଥିବା ତୃତୀୟ ମୋର୍ଚ୍ଚାର ପତନକୁ ଏହି କଥାରୁ ଆକଳନ କରାଯାଇପାରେ ଯେ ପଛ୍ଚିମ ବଙ୍ଗରେ ଏହାର ୮୫ ପ୍ରତିଶତ ପ୍ରାର୍ଥୀ ନିଜ ଅମାନତ ରକ୍ଷା କରିପାରି ନାହାନ୍ତି ।\nକଂଗ୍ରେସ ନେତା ରାହୁଳ ଗାନ୍ଧୀ\nLast Updated: May 3, 2021, 9:05 PM IST\nକୋଲକାତାଃ ପଶ୍ଚିମ ବଙ୍ଗ ବିଧାନ ସଭା ନିର୍ବାଚନରେ (West Begnal Assembly Election 2021) ତୃତୀୟ ମୋର୍ଚ୍ଚାକୁ (Third Front) ମାତ୍ର ଗୋଟିଏ ଆସନ ମିଳିଛି । କଂଗ୍ରେସ ନେତୃତ୍ୱରେ ଥିବା ତୃତୀୟ ମୋର୍ଚ୍ଚାର ପତନକୁ ଏହି କଥାରୁ ଆକଳନ କରାଯାଇପାରେ ଯେ ଏହାର ୮୫ ପ୍ରତିଶତ ପ୍ରାର୍ଥୀ ନିଜ ଅମାନତ ରକ୍ଷା କରିପାରି ନାହାନ୍ତି ।\nତୃତୀୟ ମୋର୍ଚ୍ଚାର ବିପର୍ଯ୍ୟୟର ଅନୁଧ୍ୟାନ କଲେ ଏକ ଆଶ୍ଚର୍ଯ୍ୟଜନକ ତଥ୍ୟ ସାମନାକୁ ଆସୁଛି । ଯେଉଁ ଦୁଇଟି ନିର୍ବାଚନ ମଣ୍ଡଳୀରେ କଂଗ୍ରେସ ନେତା ରାହୁଳ ଗାନ୍ଧି (Rahul Gandhi) ରାଲି କରିଥିଲେ ସେଠାରେ ବି କଂଗ୍ରେସ ପ୍ରାର୍ଥୀ ଅମାନତ ହରାଇଛନ୍ତି ।\nନ୍ୟୁଜ୍୧୮ ଦ୍ୱାରା କରାଯାଇଥିବା ବିଶ୍ଳେଷଣରୁ ଜଣାପଡିଛି ଯେ ତୃତୀୟ ଫ୍ରଣ୍ଟର ପ୍ରାର୍ଥୀମାନେ ପଶ୍ଚିମ ବଙ୍ଗ ନିର୍ବାଚନରେ   ମାତ୍ର ୪୨ଟି ଆସନରେ Dମାନତ ରକ୍ଷା କରିବାରେ ସକ୍ଷମ ହୋଇଥିଲେ । ରାଜ୍ୟର ସବୁ ୨୯୨ଟି ଆସନରେ ପ୍ରତିଦ୍ୱନ୍ଦ୍ୱିତା କରିଥିବା ତୃତୀୟ ମୋର୍ଚ୍ଚାର ସଦସ୍ୟ ଦଳ ଇଣ୍ଡିଆନ୍ ସେକ୍ୟୁଲାର୍ ଫ୍ରଣ୍ଟ (ଆଇ.ଏସ୍.ଏଫ୍.) ଅନ୍ୟ ଦୁଇ ସହଯୋଗୀ କଂଗ୍ରେସ ଏବଂ ବାମପନ୍ଥୀଙ୍କ ଅପେକ୍ଷା ଭଲ ପ୍ରଦର୍ଶନ କରିଛି । କଂଗ୍ରେସ ଓ ବାମପନ୍ଥୀଙ୍କୁ ଗୋଟିଏ ବି ଆସନ ମିଳିନାହିଁ ।\nକଂଗ୍ରେସ ପାଇଁ ଅଧିକ ଲଜ୍ଜାଜନକ ବିଷୟ ଏହା ଯେ ରାହୁଳ ଗାନ୍ଧି ଏପ୍ରିଲ ୧୪ରେ ଯେଉଁ ଦୁଇଟି ନିର୍ବାଚନ ମଣ୍ଡଳୀରେ - ମାଟିଗାରା-ନକ୍ସଲବାଡ଼ି ଓ ଗୋଲପୋଖର - ରାଲି କରିଥିଲେ ସେଠାକାର ପ୍ରାର୍ଥୀମାନେ ନିଜ ଜମାନତ ବଞ୍ଚାଇ ପାରିନାହାନ୍ତି । କଂଗ୍ରେସ ଗୋଟିଏ ଦଶନ୍ଧି ଧରି ମାଟିଗାରା-ନକ୍ସଲବାଡ଼ିରୁ ଜିତୁଥିଲା, କିନ୍ତୁ ଏଥର ସେଠାକାର କଂଗ୍ରେସ ବିଧାୟକ ଶଙ୍କର ମାଲାକର ମାତ୍ର ୯% ଭୋଟ୍ ପାଇ ତୃତୀୟ ସ୍ଥାନରେ ରହିଛନ୍ତି ।\nଗୋଲପୋଖରର କଂଗ୍ରେସ ପ୍ରାର୍ଥୀ ମାତ୍ର ୧୨% ଭୋଟ୍ ପାଇ ତୃତୀୟ ସ୍ଥାନରେ ରହିଛନ୍ତି । ୨୦୦୬ରୁ ୨୦୦୯ ପର୍ଯ୍ୟନ୍ତ ଓ ପୁନର୍ବାର ୨୦୧୧ରୁ ୨୦୧୬ ପର୍ଯ୍ୟନ୍ତ ଏହି ଆସନରୁ ସେ କଂଗ୍ରେସ ବିଧାୟକ ଥିଲେ ।\nତୃତୀୟ ମୋର୍ଚ୍ଚାର ତିନି ସହଯୋଗୀ ଦଳଙ୍କ ପୃଥକ ବିଶ୍ଳେଷଣରେ ଦେଖାଯାଇଛି ଯେ ବାମପନ୍ଥୀମାନେ ୧୭୦ଟି ଆସନରେ ପ୍ରାର୍ଥୀ ଦେଇଥିଲେ ଓ ସେଥି ମଧ୍ୟରୁ କେବଳ ୨୧ଟି ଆସନରେ ତାଙ୍କ ପ୍ରାର୍ଥୀ ଜମାନତ ରକ୍ଷା କରିବାରେ ସମର୍ଥ ହୋଇଥିଲେ । କଂଗ୍ରେସ ୯୦ଟି ଆସନରେ ପ୍ରାର୍ଥୀ ଦେଇଥିଲା, ଆଉ ସଥିରୁ ମାତ୍ର ୧୧ଟିରେ ଜମାନତ ରକ୍ଷା କରିପାରିଛି ।\nଇଣ୍ଡିଆନ୍ ସେକ୍ୟୁଲାର୍ ଫ୍ରଣ୍ଟ (ଆଇ.ଏସ୍.ଏଫ୍.) ୩୦ଟି ଆସନରେ ପ୍ରାର୍ଥୀ ଦେଇଥିଲା, ଆଉ ସେଥି ମଧ୍ୟରୁ ୧୦ଟିରେ ଜମାନତ ବଞ୍ଚାଇ ପାରିଛି । ଆଇ.ଏସ୍.ଏଫ. ଗୋଟିଏ ଆସନ ଜିତିଛି ଓ ଅନ୍ୟ ଚାରିଟିରେ ଦ୍ୱିତୀୟ ସ୍ଥାନ ଅଧିକାର କରିଛି । ଏହି ଚାରୋଟି ଯାକ ନିର୍ବାଚନ ମଣ୍ଡଳୀରେ ଆଇ.ଏସ୍.ଏଫ୍. ବିଜେପିକୁ ତିନି ନମ୍ବର ସ୍ଥାନକୁ ଠେଲି ଦେଇଛି । ଏହା ଦର୍ଶାଉଛି ଯେ ତୃତୀୟ ଫ୍ରଣ୍ଟରେ ଫୁରଫୁରା ସରିଫର ମୌଲବୀ ଅବ୍ବାସ ସିଦ୍ଦିକିଙ୍କ ନୂଆ ପାର୍ଟି ଲୋକଙ୍କ ପାଇଁ ଆକର୍ଷଣର କେନ୍ଦ୍ର ପାଲଟିଥିଲା ।\nବାମପନ୍ଥୀ ଦଳମାନେ ମାତ୍ର ଚାରିଟି ଆସନରେ ଦ୍ୱିତୀୟ ସ୍ଥାନରେ ରହିଛନ୍ତି ଓ କଂଗ୍ରେସ ମାତ୍ର କେବଳ ଦୁଇଟି ଆସନରେ (ଜୟପୁର ଓ ରାନୀନଗର) ଦ୍ୱିତୀୟ ସ୍ଥାନ ଅଧିକାର କରିଛି । ମୋ'ଟ ଉପରେ ପଶ୍ଚିମ ବଙ୍ଗରେ କଂଗ୍ରେସ ମାତ୍ର ୨.୯୪ ପ୍ରିତଶତ ଭୋଟ୍ ପାଇଥିବା ବେଳେ ବାମ ଦଳଗୁଡିକ ପ୍ରାୟ ୫% ଭୋଟ୍ ପାଇଛନ୍ତି ।
